Anger Management (cinta)

:*Ite articlo ye sobre una cinta estausunidense de cine de comedia estrenada en 2003; ta atros usos, se veiga *'Anger Management***.


***Anger Management*** (títol orichinal en [[Idioma anglés|anglés]], en [[Idioma aragonés|aragonés]] ***Manullo d'a ira***, estrenada en [[Aragón]] con o títol en [[Idioma castellano|castellano]] d***'Ejecutivo agresivo***, en aragonés ***Executivo agresivo**') ye una cinta de cine de comedia de cine estausunidense estrenada l'anyo 2003, dirichida por Peter Segal seguntes un guión orichinal de David S. Dorfman, con una banda sonora orichinal de Teddy Castellucci, una dirección de fotografía de Donald McAlpine, una producción cinematografica de Jack Giarraputo y Barry Bernandi ta las productoras Columbia Pictures, Revolution Studios y Happy Madison Productions y un elenco d'o cual fan parte, entre d'atros actors, Adam Sandler, Jack Nicholson, Marisa Tomei, Luis Guzmán, Allen Covert, Lynne Thigpen, Woody Harrelson, John Turturro, Kurt Fuller, Jonathan Loughran, Krista Allen, January Jones, Clint Black, Kevin Nealon, Nancy Carell, John C. Reilly, Heather Graham, Harry Dean Stanton, Isaac C. Singleton Jr., Stephen Dunham y Cody Arens.

En o Nueva York de 1978, cuan Dave Buznik va a dar o suyo primer beso, lo farute de l'instituto, Arnie Shankman, li baixa lo pantalón y los calzonciellos. 25 anyos dimpués, en 2003, o trauma li impide mostrar afecto en publico y encara menos besar a la suya novia, Linda. Treballa ta un chefe abusivo clamau Frank y amás bi ha un companyero de treballo, Andrew, bien banfollo, que ye amigo intimo de Linda y que amás deseya tornar a estar o suyo novio como l'heba estau d'antes mas. En un vuelo d'avión, cuan demana bella cosa a l'azafata, ista lo tracta como si la estase maltractando a ella, y bien luego plega un azafato que li dispara con una pistola electrica. Se veye acusau de comportaiento violento con un avogau defensor incapable y la chuez lo condena a sesions de terapia de manullo d'a ira, casualment con un prestichioso psiquiatra que viachaba con él en l'avión. En ixas sesions se troba con chents que obviament sí tienen problemas de manullo d'a suya ira, pero bien luego accidentalment da un golpe a una cambrera, crebando-le lo naso, con a cual cosa la chuez enampla la suya condena a 30 días de terapia. Buddy, lo psiquiatra, charra con o chuez, y finalment lo condenan a terapia de 24 horas, con a cual cosa Buddy se traslada a vivir a casa suya, plegando mesmo a dormir en o mesmo leito, y interviene en toz os aspectos d'a suya vida, mesmo los mas privaus. As cosas se complican porque Buddy, en veyer una fotografía de Linda, s'ha enamorau d'ella. Pareixe provocar situacions que distancian a Dave de Linda, pero a la vegada prepara una trobada con Arnie Shankman, qui ye agora un monche budista, y consigue que ista vegada sía Dave qui lo ridiculice. Pero de rapiconte esclatan toz os problemas: Buddy ha convenciu a Linda ta que albandone a Dave y amás prencipia a quedar con ella, lo suyo chefe li da a Frank o cargo que deseyaba y Dave li da una nyazada en a cara y li fa un estropicio en o despacho, y finalment conoix que Buddy ha levau a Linda a l'estadio de fútbol americano a on li declarará lo suyo amor a traviés d'as pantallas de l'estadio. Dave marcha enta l'estadio, decidiu a impedir-lo.

A cinta s'ambienta en Nueva York en dos momentos diferents, 1978 y 2003, y las suyas escenas se filmoron en Cranbury, East Windsor, Hightstown, Kearny y Long Valley (Nueva Jersey), Burbank, Long Beach, Los Angeles y San Marino (California) y Nueva York (Nueva York), amás d'en os Warner Brothers Burbank Studios en Burbank, tamién en California.

Se tracta d'una cinta que ha recibiu bels premios y noinacions, anque garra d'éls no fa parte d'os premios mas conoixius u destacaus d'o panorama cinematografico internacional.

## Elenco

## Se veiga tamién
* Cine en 2003.
* Cintas de 2003.

## Referencias

## Vinclos externos
*  ''Anger Management'' en Internet Movie Database.

]

,